Hoeveel keer het jy al by die huis gekom na ŉ lang dag en jou ouers het net heeltemal vergeet om vir jou kos te gee? Daar is natuurlik situasies waar kos nie altyd beskikbaar is nie, maar dit gebeur nooit regtig dat ons van kos vergeet nie. Ons raak honger, ons moet eet.
Hoekom is ons dan soms so bang dat God gaan vergeet van die dinge wat ons nodig het? Is God nie soveel wyser en meer liefdevol as ons nie? Kan God dan nie soveel meer as ons onthou en verstaan nie? Jesus moet die mense herinner in ons vers dat God weet van ons behoeftes.
Gebed: Dankie, Here, dat U weet wat my behoeftes is en my elke dag leer om op U te vertrou. Ek bid dat ek sal onthou dat U naby aan my is en dat as ek ŉ behoefte het ek ook met U daaroor kan praat… Amen.
Uitdaging: Plaas God vir die res van die week letterlik eerste. Vind ŉ manier om jouself te herinner om sodra jy op is in die oggend met God te praat in gebed of om jou Bybel oop te maak en te lees van God se wonderlike storie. Hierdie is ŉ great gewoonte om aan te leer.